CELEX: 32002D0381
Language: el
Date: 2002-05-21 00:00:00
Title: 2002/381/ΚΕΠΠΑ: Απόφαση του Συμβουλίου, της 21ης Μαΐου 2002, για την εφαρμογή της κοινής δράσης 1999/878/ΚΕΠΠΑ με σκοπό τη συνεισφορά στο πρόγραμμα συνεργασίας της Ευρωπαϊκής Ένωσης για τη μη διάδοση των πυρηνικών όπλων και τον αφοπλισμό στη Ρωσική Ομοσπονδία

Avis juridique important

|

32002D0381

2002/381/ΚΕΠΠΑ: Απόφαση του Συμβουλίου, της 21ης Μαΐου 2002, για την εφαρμογή της κοινής δράσης 1999/878/ΚΕΠΠΑ με σκοπό τη συνεισφορά στο πρόγραμμα συνεργασίας της Ευρωπαϊκής Ένωσης για τη μη διάδοση των πυρηνικών όπλων και τον αφοπλισμό στη Ρωσική Ομοσπονδία  

Επίσημη Εφημερίδα αριθ. L 136 της 24/05/2002 σ. 0001 - 0002

Απόφαση του Συμβουλίουτης 21ης Μαΐου 2002για την εφαρμογή της κοινής δράσης 1999/878/ΚΕΠΠΑ με σκοπό τη συνεισφορά στο πρόγραμμα συνεργασίας της Ευρωπαϊκής Ένωσης για τη μη διάδοση των πυρηνικών όπλων και τον αφοπλισμό στη Ρωσική Ομοσπονδία(2002/381/ΚΕΠΠΑ)TΟ ΣΥΜΒΟΥΛΙΟ THΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2,την κοινή δράση 1999/878/ΚΕΠΠΑ του Συμβουλίου, της 17ης Δεκεμβρίου 1999, για τη θέσπιση προγράμματος συνεργασίας της Ευρωπαϊκής Ένωσης για τη μη διάδοση των πυρηνικών όπλων και τον αφοπλισμό στη Ρωσική Ομοσπονδία(1), και ιδίως το άρθρο 3,Εκτιμώντας τα ακόλουθα:(1) Στόχος της παρούσας απόφασης είναι να θέσει σε εφαρμογή την κοινή δράση 1999/878/ΚΕΠΠΑ, παρέχοντας χρηματοδοτική συνδρομή στην μονάδα εμπειρογνωμόνων στο πλαίσιο του προγράμματος συνεργασίας της Ευρωπαϊκής Ένωσης για τη μη διάδοση των πυρηνικών όπλων και τον αφοπλισμό στη Ρωσική Ομοσπονδία (εφεξής καλούμενο "πρόγραμμα").(2) Η Επιτροπή έχει συμφωνήσει να αναλάβει το έργο της προετοιμασίας των προς έγκριση σχεδίων, καθώς και της επίβλεψης της ορθής εφαρμογής τους.(3) Στις 17 Δεκεμβρίου 1999, ενεγράφη στον προϋπολογισμό ποσό 535000 ευρώ για τις διοικητικές δαπάνες της μονάδας των εμπειρογνωμόνων που συνέστησε η κοινή δράση 1999/878/ΚEΠΠΑ.(4) Η συνέχιση του προγράμματος απαιτεί πρόσθετη χρηματοδότηση για τα έτη 2002 και 2003.(5) Η ένδειξη ποσών που αντιστοιχούν στη χρηματοδότηση αυτή εκφράζει τη βούληση του νομοθέτη και εξαρτάται από τη διαθεσιμότητα των πιστώσεων αναλήψεων υποχρεώσεων κατά τη διάρκεια του αντίστοιχου οικονομικού έτους,ΑΠΟΦΑΣΙΖΕΙ:Άρθρο 1Σκοπός της παρούσας απόφασης είναι η συνέχιση της χρηματοδότησης των διοικητικών δαπανών της μονάδας εμπειρογνωμόνων στην Επιτροπή μέχρι την ημερομηνία λήξης του προγράμματος, σύμφωνα με το άρθρο 3 της κοινής δράσης 1999/878/ΚΕΠΠΑ.Άρθρο 21. Το ποσό δημοσιονομικής αναφοράς για τους σκοπούς που αναφέρονται στο άρθρο 1 ανέρχεται σε 645000 ευρώ.2. Η διαχείριση των δαπανών που χρηματοδοτούνται από το ποσό που προσδιορίζεται στην παράγραφο 1 υπόκειται στις διαδικασίες και τους κανόνες της Κοινότητας που ισχύουν επί θεμάτων προϋπολογισμού.Άρθρο 3Το παράρτημα ΙΙΙ της κοινής δράσης 1999/878/ΚEΠΠΑ αντικαθίσταται από το κείμενο του παραρτήματος της παρούσας απόφασης.Άρθρο 4Η Επιτροπή υποβάλλει έκθεση σχετικά με την εφαρμογή της παρούσας απόφασης σύμφωνα με το άρθρο 3 παράγραφος 1 της κοινής δράσης 1999/878/ΚΕΠΠΑ.Άρθρο 5Η παρούσα απόφαση παράγει αποτελέσματα από την ημερομηνία υιοθέτησής της.Η παρούσα απόφαση λήγει την ημερομηνία λήξης της κοινής δράσης 1999/878/ΚΕΠΠΑ.Άρθρο 6Η παρούσα απόφαση δημοσιεύεται στην Επίσημη Εφημερίδα.Βρυξέλλες, 21 Μαΐου 2002.Για το ΣυμβούλιοΟ ΠρόεδροςR. De Miguel(1) ΕΕ L 331 της 23.12.1999, σ. 11.ΠΑΡΑΡΤΗΜΑ"ΠΑΡΑΡΤΗΜΑ ΙΙΙΕντολή καθηκόντων της μονάδας εμπειρογνωμόνων δυνάμει του προγράμματος συνεργασίας της ΕΕ για τη μη διάδοση των πυρηνικών όπλων και τον αφοπλισμό στη Ρωσική ΟμοσπονδίαMε την κοινή δράση 1999/878/ΚΕΠΠΑ, ανατέθηκε στην Επιτροπή να συγκροτήσει μονάδα εμπειρογνωμόνων δυνάμει, και για τη διάρκεια, του προγράμματος συνεργασίας της ΕΕ για τη μη διάδοση των πυρηνικών όπλων και τον αφοπλισμό στη Ρωσική Ομοσπονδία, η οποία περιλαμβάνει ένα τμήμα συντονισμού σχεδίων και πολιτικής στην Επιτροπή στις Βρυξέλλες και μια ομάδα υποστήριξης των σχεδίου που έχει ως βάση της τη Μόσχα και υποβάλλει εκθέσεις στο τμήμα συντονισμού σχεδίων και πολιτικής στις Βρυξέλλες.Τρεις εμπειρογνώμονες της μονάδας επελέγησαν και διορίστηκαν από την Επιτροπή. Η απόφαση ελήφθη σε στενή συνεργασία με τα κράτη μέλη και το Γενικό Γραμματέα/Ύπατο Εκπρόσωπο βάσει περιγραφής καθηκόντων και κριτηρίων επιλογής που καταρτίστηκαν από την Επιτροπή. Εκκρεμεί η πρόσληψη ενός ακόμη εμπειρογνώμονα.Στα απαιτούμενα προσόντα των εμπειρογνωμόνων, περιλαμβάνονται τα ακόλουθα στοιχεία:Το τμήμα συντονισμού σχεδίων και πολιτικής στις Βρυξέλλες θα περιλαμβάνει τρεις εμπειρογνώμονες της ΕΕ και έναν προϊστάμενο τμήματος, ο οποίος αποσπάται από την Επιτροπή. Το τμήμα υποστηρίζεται διοικητικά από έναν γραμματέα και έναν βοηθό διοίκησης. Η ομάδα υποστήριξης των σχεδίων που έχει ως βάση τη Μόσχα περιλαμβάνει έναν εμπειρογνώμονα της ΕΕ και έναν τοπικό γραμματέα, ο οποίος πρόκειται να προσληφθεί.Ο προϊστάμενος του τμήματος έχει τη συνολική ευθύνη για την εφαρμογή της κοινής δράσης. Διατηρεί στενές σχέσεις με την Προεδρία του Συμβουλίου της Ευρωπαϊκής Ένωσης, καθώς και με τα κράτη μέλη και το Γενικό Γραμματέα/Ύπατο Εκπρόσωπο, σύμφωνα με λεπτομέρειες που θα συμφωνηθούν.Τα καθήκοντα που σχετίζονται με την πολιτική και το συντονισμό και την ανάπτυξη των σχεδίων περιλαμβάνουν, μεταξύ άλλων, τα ακόλουθα:- υποστήριξη του συντονισμού των σχεδίων υποστήριξης και των σχετικών πολιτικών σε επίπεδο Κοινότητας και κρατών μελών,- λειτουργία ως σημείου επαφής για διεθνείς πρωτοβουλίες, που υποστηρίζονται από το Κοινό Κέντρο Ερευνών της Επιτροπής,- δημιουργία βάσης δεδομένων των σχεδίων που χρηματοδοτούνται από την Ευρωπαϊκή Ένωση και τα κράτη μέλη,- δημιουργία και τήρηση βάσης δεδομένων σχετικά με τους εμπειρογνώμονες της ΕΕ, αναλόγως με τους τομείς πολιτικής,- δημιουργία δικτύου των σημείων επαφής των κρατών μελών, που θα συμπληρώνει τις αρμόδιες ομάδες εργασίας του Συμβουλίου σε ό,τι αφορά την εφαρμογή της κοινής δράσης και τις σχετικές δραστηριότητες,- σύνταξη και υποβολή τριμηνιαίων εκθέσεων προόδου,- συνδιοργάνωση της διάσκεψης της συνεργατικής πρωτοβουλίας για τη μη διάδοση και τον αφοπλισμό (NDCI).Τα τομεακά καθήκοντα καλύπτουν, μεταξύ άλλων, τα ακόλουθα:- εκπόνηση συνολικής τομεακής έκθεσης,- παροχή διεξοδικής ανάλυσης σχετικά με τα βασικά προβλήματα του τομέα,- εκπόνηση σχεδίων για την αντιμετώπιση των βασικών προβλημάτων,- προετοιμασία των σχεδίων προς υποβολή στο Συμβούλιο για ενδεχόμενη μελλοντική χρηματοδότηση δυνάμει των μέτρων που θα ακολουθήσουν την κοινή δράση,- οριστικοποίηση και εφαρμογή σχεδίων που έχουν επιλεγεί για χρηματοδότηση, κατά περίπτωση, σε στενή συνεργασία με την ομάδα υποστήριξης του σχεδίου που έχει ως βάση της τη Μόσχα.Τα ειδικά καθήκοντα της ομάδας υποστήριξης των σχεδίων που έχει ως βάση της τη Μόσχα περιλαμβάνουν:- στενή συνεργασία με το προσωπικό που εργάζεται στα πλαίσια σχεδίων που χρηματοδοτούνται από την ΕΕ,- κατά περίπτωση, υποστήριξη στην εκπόνηση μελετών σκοπιμότητας,- καθήκοντα συνδέσμου με τις τοπικές αρχές και τους αντιπροσώπους άλλων χωρών που συνεισφέρουν,- διαπραγμάτευση των διοικητικών διακανονισμών που είναι αναγκαίοι για την εφαρμογή του προγράμματος με τις τοπικές αρχές,- παροχή συνδρομής στα κράτη μέλη για την επιλογή και την εφαρμογή διμερών σχεδίων,- διευκόλυνση της εξειδικευμένης τεχνικής συνδρομής."